wannaphong/clean_thaiwikipedia huggingface dataset:
# บิ๊กโก
บิ๊กโก  เป็นแพลตฟอร์มเช็คราคา เปรียบเทียบราคา ดูประวัติราคาย้อนหลังblog.addnine.com 3 วิธี ช้อปปิ้งอย่างฉลาดกับ BigGo เซฟทั้งตังค์ เซฟทั้งเวลา 4 พ.ย. 2020 และค้นหาสินค้า จากเว็บไซต์ช้อปปิ้งออนไลน์ต่าง ๆ และแจ้งเตือนอัตโนมัติเมื่อพบสินค้าราคาถูกกว่า นอกจากนั้นยังมีส่วนเสริม Extension ที่ช่วยเปรียบเทียบราคา และแสดงประวัติราคาย้อนหลัง โดยไม่ต้องเข้าเว็บไซต์ เปิดให้บริการใน 13 ประเทศ ได้แก่ ไต้หวัน ญี่ปุ่น สิงคโปร์ มาเลเซีย อินโดนีเซีย ไทย ฮ่องกง ฟิลิปปินส์ เวียดนาม  อินเดีย ออสเตรเลีย แม็กซิโก  และ บราซิล

 ประวัติ 
บิ๊กโก (Funmula co. limited) ก่อตั้งขึ้นในเดือนกรกฎาคมปี 2019 ที่ไต้หวัน ในปี 2019 บิ๊กโกได้ร่วมทุนกับ SOSVSOSV First of Its Kind Mobile-First, Mobile-Only Accelerator MOX Launches to Capture the Next 4 Billion Connected Consumers 17 ธ.ค. 2017 ซึ่งมีสำนักงานใหญ่ในซิลิคอนแวลลีย์ นอกจากนั้นยังได้ทุนสนับสนุนจาก Uni-President Group และ Kyber Capital รวมมูลค่าทั้งสิ้น 5 ล้านเหรียญดอลล่าสหรัฐ และติดอันดับ Start-up Series A Meet Global. BigGo product search engine raises $5M Series A for international expansion. 22 พ.ย. 2019

 บิ๊กโก ประเทศไทย (BigGo Thailand) 
ได้ทำการเปิดตลาดในประเทศไทยเมื่อปลายปี 2018 โดยร่วมมือเป็นพันธมิตรกับไทยรัฐ สื่อสิ่งพิมพ์รายใหญ่ในประเทศไทย ที่ผันตัวมาทำเว็บไซต์ไทยรัฐออนไลน์ โดยมุ่งเน้นไปที่กลุ่มเป้าหมายช่วงวัยทำงาน อายุระหว่าง 25-34 ปี ซึ่งมีกำลังซื้อสูงไทยรัฐออนไลน์ ไทยรัฐออนไลน์ ต่อยอดธุรกิจอีคอมเมิร์ซ จับมือ บิ๊กโก สตาร์ทอัพไต้หวัน เปิดบริการใหม่ "เช็กราคา". 11 ธ.ค. 2019Brand Buffet ไทยรัฐออนไลน์ ต่อยอดธุรกิจอีคอมเมิร์ซ จับมือ บิ๊กโก (BigGo) สตาร์ทอัพไต้หวัน เปิดบริการใหม่ “เช็คราคา 15 ธ.ค. 2019  เริ่มเปิดตัวในช่วงเทศกาลช้อปปิ้งปลายปี เช่นแคมเปญ 11.11 และแคมเปญ 12.12กรุงเทพธรุกิจ. เก็บตก 11.11 แล้วเตรียมตัวให้พร้อมกับ 12.12 21 พ.ย. 2019RYT9 เตรียมตัวให้พร้อมกับ 12.12 เทคนิคช้อปให้คุ้มยิ่งกว่าคุ้ม 21 พ.ย. 2019

 เว็บไซต์ 
เว็บไซต์ biggo.com มีการแยกโดเมน ภาษา และร้านค้าออนไลน์ให้สอดคล้องกับผู้ใช้งานในแต่ละประเทศ

{| class="wikitable" style="text-align:right"
|+
! scope="col" | ภูมิภาค !! scope="col" | ประเทศ !! scope="col" | ชื่อโดเมน
!ตั้งแต่
|-
! rowspan="10"  class="rh heading table-rh" | เอเชีย
|  class="table-rh" |  || biggo.com.tw
| กรกฎาคม 2016
|-
|  class="table-rh" |  || biggo.sg
| มิถุนายน 2018
|-
|  class="table-rh" |  || biggo.co.th
| กันยายน 2018
|-
|  class="table-rh" |  || biggo.jp
| มีนาคม 2020
|-
|  class="table-rh" |  || biggo.id
| พฤษภาคม 2020
|-
|  class="table-rh" |  || my.biggo.com
| มิถุนายน 2020
|-
|  class="table-rh" |  || biggo.hk
| กรกฎาคม 2020
|-
|  class="table-rh" |  || ph.biggo.com
| พฤศจิกายน 2020
|-
|  class="table-rh" |  || vn.biggo.com
| เมษายน 2021
|-
|  class="table-rh" |  || biggo.co.in
| มีนาคม 2022
|-
! rowspan="1"  class="rh heading table-rh" | อเมริกาใต้
|  class="table-rh" |  || biggo.com.br
| มีนาคม 2022
|-
! rowspan="2"  class="rh heading table-rh" | อเมริกาเหนือ
|  class="table-rh" |  || biggo.mx
| มีนาคม 2022
|-
|  class="table-rh" |  || biggo.com
| มกราคม 2023
|-
# นักขายบ้านเฮี้ยน
นักขายบ้านเฮี้ยน เป็นละครโทรทัศน์ของเกาหลีใต้ที่กำกับโดย พัก จิน-ซ็อก ทางช่องเคบีเอส นำแสดงโดย จัง นารา, ช็อง ยง-ฮวา, คัง ฮง-ซ็อก และ อัน กิล-คัง ซีรีส์นี้เล่าถึงหมอผีที่เป็นนายหน้าอสังหาริมทรัพย์ ซึ่งเธอทำการไล่ผีในอสังหาริมทรัพย์ที่มีผีปรากฏ และร่วมมือกับนักต้มตุ๋นเพื่อไขความลับ ออกอากาศทาง KBS2 เมื่อวันที่ 14 เมษายน 2021 และออกอากาศในวันพุธและพฤหัสบดี เวลา 21:30 น.

 เนื้อเรื่อง 
ฮง จี-อา (จัง นารา) เป็นนายหน้าอสังหาริมทรัพย์และหมอผี เธอเป็นเจ้าของ Daebak Real Estate เธอสืบทอดความสามารถในการขับไล่ผีจากแม่ของเธอ ซึ่งเสียชีวิตไปนานแล้ว

โอ อิน-บ็อม (ช็อง ยง-ฮวา) เป็นนักต้มตุ๋นที่ใช้ผีเป็นเครื่องมือเพื่อหารายได้ เขามีอดีตที่น่าเศร้าที่อาของเขาเสียชีวิตอย่างเป็นปริศนา

ฮง จี-อา และ โอ อิน-บ็อม ร่วมมือกันไขความลับเบื้องหลังการตายของแม่ของเธอและอาของเขาเมื่อ 20 ปีที่แล้ว

 นักแสดง 
 ตัวละครหลัก 
 จัง นารา รับบทเป็น ฮง จี-อา หมอผีและเจ้าของ Daebak Real Estate แม่ของเธอเสียชีวิตเมื่อ 20 ปีที่แล้วในระหว่างการไล่ผี  เธอต้องการส่งวิญญาณของแม่ แต่ไม่สามารถหาร่างทรงที่เหมาะสมได้ เพราะเธอเป็นหมอผี
 ช็อง ยง-ฮวา รับบทเป็น โอ อิน-บ็อม นักต้มตุ๋นที่ทำเงินโดยใช้ผีเป็นเครื่องมือ แต่กลับกลายเป็นผู้มีพลังจิตเมื่อเขาเข้าไปพัวพันกับการไล่ผีที่ดำเนินการโดย ฮง จี-อา เขาร่วมมือกับ ฮง จี-อา เพื่อเงิน แต่ภายหลังเขาได้รู้ความลับเกี่ยวกับวัยเด็กของเขา อาของเขาเป็นลูกค้ารายสุดท้ายของแม่ของ ฮง จี-อา

 ตัวละครสมทบ 
 อัน กิล-คัง รับบทเป็น โด ฮัก-ซ็อง 
ประธานบริษัทโดฮักคอนสตรัคชั่น  เขาต้องได้ในสิ่งที่เขาต้องการไม่ว่าอะไรจะเกิดขึ้น เขามีส่วนเกี่ยวข้องกับการตายของอาของ โอ อิน-บ็อม
 คัง ฮง-ซ็อก รับบทเป็น หัวหน้าฮอ เพื่อนและหุ้นส่วนของ โอ อิน-บ็อม เขาเป็นแฮ็กเกอร์และนักต้มตุ๋น
# เฟิสต์ไทม์
เฟิสต์ไทม์  เป็นอัลบั้มชุดแรกของมอร์นิงมูซูเมะ วางจำหน่ายเมื่อวันที่ 8 กรกฎาคม พ.ศ. 2541

 รายชื่อเพลง 

 สมาชิก 
รุ่นที่ 1
 ยูโกะ นากาซาวะ
 อายะ อิชิงูโระ
 คาโอริ อีดะ
 นัตสึมิ อาเบะ
 อาซูกะ ฟูกูดะ
รุ่นที่ 2
 เค ยาซูดะ
 มาริ ยางูจิ
 ซายากะ อิจิอิ
# เซคเคินด์มอร์นิง
เซคเคินด์มอร์นิง  เป็นอัลบั้มชุดที่ 2 ของมอร์นิงมูซูเมะ วางจำหน่ายวันที่ 28 กรกฎาคม พ.ศ. 2542

 รายชื่อเพลง 

 สมาชิก 
รุ่นที่ 1
 ยูโกะ นากาซาวะ
 อายะ อิชิงูโระ
 คาโอริ อีดะ
 นัตสึมิ อาเบะ
 อาซูกะ ฟูกูดะ (ไม่มีชื่อในเครดิตอัลบั้ม)
รุ่นที่ 2
 เค ยาซูดะ
 มาริ ยางูจิ
 ซายากะ อิจิอิ
# สถานีบางรักใหญ่
สถานีบางรักใหญ่ (รหัส: PP05) เป็นสถานีรถไฟฟ้าแบบยกระดับในเส้นทางรถไฟฟ้ามหานคร สายฉลองรัชธรรม ตั้งอยู่บนถนนรัตนาธิเบศร์ระหว่างทางแยกบางพลูกับทางแยกต่างระดับบางรักน้อย อำเภอบางบัวทอง จังหวัดนนทบุรี

 ที่ตั้ง 
สถานีบางรักใหญ่ตั้งอยู่ระหว่างทางแยกบางพลูกับทางแยกต่างระดับบางรักน้อย ในพื้นที่หมู่ที่ 3 บ้านคลองบางรักใหญ่ ตำบลบางรักใหญ่ อำเภอบางบัวทอง จังหวัดนนทบุรี

 รายละเอียด 
 สีสัญลักษณ์ 
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าเป็นสถานีในเส้นทางรถไฟฟ้าสายสีม่วง

 รูปแบบ 
เป็นแบบชานชาลาเกาะกลาง มีประตูอัตโนมัติกั้นชานชาลาสูงประมาณ 1.50 เมตร ประกอบด้วยชั้นขายบัตรโดยสารและชั้นชานชาลาMRT บางรักใหญ่

 ทางเข้า–ออก 
 1 หมู่บ้านธนาสิริ, หมู่บ้านพนารินทร์ มีลิฟต์ 1 ตัว
 2 ซอยบางรักใหญ่ 8 (ป่าไม้อุทิศ)
 3 ซอยบางรักใหญ่ 1 (วัดบางรักใหญ่) มีลิฟต์ 1 ตัว
 4 ถนนบางกรวย-ไทรน้อย (ฝั่งใต้)/ทางแยกบางพลู

 แผนผัง 
U3ชานชาลา ชานชาลา 1 มุ่งหน้า ชานชาลาเกาะกลาง, ประตูรถจะเปิดทางด้านขวาชานชาลา 2 มุ่งหน้า U2ชั้นขายบัตรโดยสารชั้นขายบัตรโดยสารทางออก, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสารGระดับถนน–ป้ายรถประจำทาง, ถนนรัตนาธิเบศร์

 เวลาให้บริการ 
 ปลายทาง  วัน  ขบวนแรก  ขบวนสุดท้าย  ชานชาลาที่ 1  เตาปูน  จันทร์–ศุกร์  05.39  22.57 เสาร์–อาทิตย์ นักขัตฤกษ์  06.09  22.56  ชานชาลาที่ 2    คลองบางไผ่  จันทร์–ศุกร์   06.23  23.49 เสาร์–อาทิตย์ นักขัตฤกษ์   06.43   23.49

 สถานที่ใกล้เคียง 
วัดบางรักใหญ่
วัดบางไผ่
ศูนย์การศึกษาพิเศษ ประจำจังหวัดนนทบุรี
วัดสวนแก้ว
สำนักงานประกันสังคมจังหวัดนนทบุรี สาขาบางบัวทอง
วัดบางแพรก

รถโดยสารประจำทาง
  เส้นทางที่มีรถรองรับวีลแชร์
 องค์การขนส่งมวลชนกรุงเทพ 

 สายที่ เขตการเดินรถที่ จุดเริ่มต้น จุดสิ้นสุด ประเภทของรถที่ให้บริการผู้ให้บริการ หมายเหตุ 2-20 (134) 7 (กปด.17)หมู่บ้านบัวทองเคหะ สถานีขนส่งผู้โดยสารกรุงเทพ (จตุจักร)รถโดยสารประจำทางปรับอากาศสีครีม–น้ำเงินขสมก. 2-20 (134)รถโดยสารประจำทางสีครีม–แดงมีรถให้บริการตลอดคืน

 รถเอกชน 
 สายที่ จุดเริ่มต้น จุดสิ้นสุด ประเภทของรถที่ให้บริการผู้ให้บริการ หมายเหตุ 127 (2-19) บางบัวทองบางลำพูรถโดยสารประจำทางปรับอากาศสีน้ำเงิน (ใช้พลังงานไฟฟ้า)บจก.สมาร์ทบัส(เครือไทยสมายล์บัส) 337ปทุมธานีเดอะมอลล์งามวงศ์วานรถโดยสารประจำทางปรับอากาศสีขาวบจก.ลาดหลุมแก้วขนส่ง (ในเครือ บจก.กิตติสุนทร)

รถสองแถว สาย 1024กวิธีการไปยัง MRT บางรักใหญ่ (PP05) ที่ บางบัวทอง โดย รถบัส หรือ รถไฟใต้ดิน?
# ฮิโรกิ ฮาเซงาวะ
ฮิโรกิ ฮาเซงาวะ  เป็นนักแสดงละครเวที ละครโทรทัศน์ และภาพยนตร์ชายชาวญี่ปุ่น ฮาเซงาวะได้เข้ารับการฝึกฝนเป็นนักแสดงละครเวทีที่บุงงากุซะ หลังจากสำเร็จการศึกษาจากมหาวิทยาลัยจูโอ ฮาเซงาวะได้เริ่มปรากฏตัวบนโทรทัศน์ญี่ปุ่นในบทบาทสมทบในปี ค.ศ. 2008 และภาพยนตร์ในปี 2011

 ผลงานการแสดง 

 ละครโทรทัศน์ 
 ปี ชื่อเรื่อง บทบาท สถานีโทรทัศน์ หมายเหตุ อ้างอิง2010Second Virginโค ซูซูกิเอ็นเอชเค 2011มิตะ แม่บ้านพันธุ์แปลกเคอิจิ อาซูดะนิปปงทีวีซูซูกิเซนเซอาจารย์ซูซูกิทีวีโตเกียวนำแสดง 2013ยาเอะ ยอดหญิงซามูไรคาวาซากิ โชโนซูเกะเอ็นเอชเคละครไทกะคูโมะโนะไคดังซาบูโรนิปปงทีวีนำแสดง2015Dating: What's It Like to Be in Love?ทากูมิ ทานิงูจิฟูจิทีวี 2016นัตสึเมะโซเซกิโนะสึมะนัตสึเมะ โซเซกิเอ็นเอชเคโกกูมงโตโคซูเกะ คินดาอิจิเอ็นเอชเคนำแสดง, ภาพยนตร์บนโทรทัศน์ 2018–19มังปูกุมันเป ทาจิบานะเอ็นเอชเคอาซาโดระ 2020–21คินรินงะคูรุอาเกจิ มิตสึฮิเดะเอ็นเอชเคนำแสดง, ละครไทกะ

 ภาพยนตร์ 
 ปี ชื่อเรื่อง บทบาท ผู้กำกับ หมายเหตุ อ้างอิง 2011 Second Virgin (ภาพยนตร์) โค ซูซูกิ ฮิโรชิ คูโรซากิ 2013 Why Don't You Play in Hell? ฮิราตะ ชิอง โซโนะ 2014 ลุ้นรักเจ้าหญิงแมงกระพรุน ชู โคอิบูจิ ไทซูเกะ คาวามูระ Lady Maiko โนริสึงุ เคียวโนะ มาซายูกิ ซูโอะ 2015 Love & Peace เรียวอิจิ ซูซูกิ ชิอง โซโนะ นำแสดง โมซุ คาซูโอะ ฮิงาชิ เออิจิโร ฮาซูมิ This Country's Sky อิจิเงะ ฮารูฮิโกะ อาราอิ ผ่าพิภพไททัน ชิกิชิมะ ชินจิ ฮิงูจิ 2016 คอซองยากูซ่า: Graduation สึกินางะ โคจิ มาเอดะ ก็อดซิลล่า: รีเซอร์เจนซ์ รันโด ยางูจิ ฮิเดอากิ อันโนะ / ชินจิ ฮิงูจิ นำแสดง  Double Life ชิโร อิชิซากะ โยชิยูกิ คิชิ 2017 Before We Vanish ซากูไร คิโยชิ คูโรซาวะ 2018 Asian Three-Fold Mirror 2018: Journey ซูซูกิ ดชิ มัตสึนางะ นำแสดง  2019 Another World เอซูเกะ จุนจิ ซากาโมโตะ  Samurai Marathon อิตากูระ คัตสึกิระ เบอร์นาร์ด โรส   2022 Yes I Can't Swim ยูจิ ทากานาชิ เค็นซากุ วาตานาเบะ นำแสดง 

 รางวัล 
 ปี รางวัล สาขา ผลงานที่เข้าชิง ผลอ้างอิง 2012 35th Japan Academy Film Prize นักแสดงมาใหม่แห่งปี Second Virgin  36th Elan d'or Awards นักแสดงมาใหม่แห่งปี ฮิโรกิ ฮาเซงาวะ  5th Tokyo Drama Awards นักแสดงสมทบชายดีเด่น มิตะ แม่บ้านพันธุ์แปลก  2017 40th Japan Academy Film Prize นักแสดงนำชายดีเด่น ผ่าพิภพไททัน  2019 44th Hochi Film Awards นักแสดงสมทบชายดีเด่น Another World, Samurai Marathon   2020 74th Mainichi Film Awards นักแสดงสมทบชายดีเด่น Another World  2021 24th Nikkan Sports Drama Grand Prix นักแสดงนำชายดีเด่น คินรินงะคูรุ
# ประธานาธิบดีออสเตรีย
ประธานาธิบดีออสเตรีย หรือ ประธานาธิบดีแห่งสาธารณรัฐออสเตรีย  เป็นประมุขแห่งรัฐของประเทศออสเตรีย แม้ว่าตามรัฐธรรมนูญจะมีอำนาจมาก แต่ทางปฏิบัติกลับเป็นเพียงตำแหน่งทางพิธีการและเป็นสัญลักษณ์ไม่ได้มีอำนาจจริง

สำนักงานของประธานาธิบดีก่อตั้งขึ้นใน พ.ศ. 2463 หลังจากการล่มสลายของจักรวรรดิออสเตรีย-ฮังการีและจักรวรรดิฮาพส์บวร์คใน พ.ศ. 2461 ประธานาธิบดีในฐานะประมุข เป็นตำแหน่งที่สืบต่อจากประธานสภาร่างรัฐธรรมนูญซึ่งเป็นสภานิติบัญญัติเฉพาะกาลหลังรัฐราชาธิปไตย เดิมทีมีจุดประสงค์เพื่อให้ชาวออสเตรียได้รับเลือกโดยตรงผ่านการใช้สิทธิออกเสียงเลือกตั้งทั่วไปทุก ๆ หกปี ประธานาธิบดีได้รับแต่งตั้งจากสภานิติบัญญัติแห่งสหพันธรัฐ จนถึง พ.ศ. 2494 เมื่อเทโอดอร์ เคอร์เนอร์ ได้เป็นประธานาธิบดีคนแรกผ่านการเลือกตั้งทางตรง 

ประธานาธิบดีมีอำนาจแต่งตั้งนายกรัฐมนตรี รองนายกรัฐมนตรี รัฐมนตรี เลขาธิการแห่งรัฐ และผู้พิพากษาศาลฎีกา ประธานาธิบดียังสามารถถอดนายกรัฐมนตรีและคณะรัฐมนตรีเมื่อใดก็ได้ นอกจากนี้ ประธานาธิบดียังสามารถลงนามในร่างกฎหมายและมีอำนาจในการยุบสภาแห่งชาติและสภานิติบัญญัติแห่งรัฐ ลงนามในสนธิสัญญากับต่างประเทศ ปกครองโดยใช้พระราชกฤษฎีกา และการสั่งการกองทัพ อย่างไรก็ตาม อำนาจเหล่านี้ส่วนใหญ่ไม่เคยถูกนำมาใช้ นอกจากนี้ ประธานาธิบดีมีลำดับความลำคัญเป็นอันดับหนึ่ง นำหน้าประธานรัฐสภาและนายกรัฐมนตรี

ที่พักหลักและสถานที่ทำงานของประธานาธิบดีคือเลโอพ็อลดีเนอวิงในพระราชวังโฮฟบวร์ค กรุงเวียนนา
# โรเบิร์ต เน็ปเปอร์
โรเบิร์ต ไลล์ เน็ปเปอร์ (เกิดวันที่ 8 กรกฎาคม ค.ศ. 1959) เป็นนักแสดงชาวอเมริกัน ผู้เป็นที่รู้จักจากการรับบท "ทีโอดอร์ แบ็กเวลล์" หรือ "ที-แบ็ก" ในละครชุดเรื่อง แผนลับแหกคุกนรก (2005–2009, 2017) ที่ทำให้เขาได้รับการเสนอชื่อให้เข้าชิงรางวัลแซตเทลไลต์ อวอร์ด สาขานักแสดงสมทบชายยอดเยี่ยม รวมถึงการรับบท "แซมมวล ซัลลิแวน" ในละครชุดเรื่อง ฮีโรส์ ซีซัน 4 (2009–2010),  บท แองกัส แม็กดันนา ใน สืบ กลืน สมอง (2015–2018) โดยนอกจากละครโทรทัศน์แล้วเขายังมีผลงานทางภาพยนตร์ที่ประสบความสำเร็จเรื่องอื่นๆเช่นการรับบท "ยูริ มาร์กลอฟ" หัวหน้าสายลับแห่งหน่วยความมั่นคงกลางของรัสเซีย ใน ฮิตแมน (2007), ทรานส์พอร์เตอร์ 3 เพชฌฆาต สัญชาติเทอร์โบ (2008), บท นาวาตรีแห่งซีลทีมซิกซ์ ใน เจอโรนีโม รหัสรบโลกสะท้าน (2012), บท "อันโตนิอุส" ใน เกมล่าเกม:ม็อกกิ้งเจย์ ภาค 1 และ 2, ฮาร์ด ทาร์เก็ต คนแกร่ง ทะลวงเดี่ยว ภาค 2 , แจ็ค รีชเชอร์ 
ยอดคนสืบระห่ำ 2 (2016) และ รีเดมพ์ชั่น เดย์ วันถอนแค้นไถ่ชีวิต (2021)

การเป็นนักแสดง
โรเบิร์ต เน็ปเปอร์ เริ่มต้นมีผลงานการแสดงในปี 1986 ด้วยการเป็นตัวประกอบที่มีบทเล็กๆน้อยๆในละครโทรทัศน์ของช่องโชว์ไทม์ และ เอ็นบีซี โดยในปีต่อมาเขาได้ร่วมแสดงในละครโทรทัศน์ที่ประสบความสำเร็จของช่องซีบีเอสหลายเรื่อง เช่น ทัวร์ ออฟ ดิวตี และ แดนสนธยา ปี 2 รวมถึงการรับบท "ไวแอตต์ มิลเลอร์" ในละครโทรทัศน์แนวไซไฟที่ได้รับความนิยมอย่าง สตาร์ เทรค:เดอะ เน็กซ์ เจเนอเรชั่น 

ในยุคคริสต์ทศวรรษ 1990 เขาได้รับบทที่เด่นขึ้นเมื่อได้แสดงในภาพยนตร์เรื่อง ล่าล้างแค้น แหกกฎเถื่อน ภาค 2 (1990), แฟนท่อมส์ อสุรกาย..ดูดล้างเมือง (1998) รวมถึงยังได้ร่วมแสดงในละครโทรทัศน์ที่ได้รับความนิยมเรื่องอื่นๆ เช่น ลอว์แอนด์ออร์เดอร์ ปี 6 (1995), อีอาร์ ปี 4 (1998) และการได้กลับไปแสดงในละครชุดสตาร์ เทรคอีกครั้งในภาค สตาร์ เทรค:เดอะวอยเอจเจอร์ ปี 6 (1999)

โดยในยุคคริสต์ทศวรรษ 2000 ถือเป็นช่วงที่เขาประสบความสำเร็จในแวดวงโทรทัศน์อย่างมาก เมื่อเขาได้แสดงในละครโทรทัศน์ของช่องเอชบีโอเรื่อง คาร์นิวัล นรกลวง สวรรค์อำมหิต (2003–2005), ภาพยนตร์ทางโทรทัศน์เรื่อง สปีชี่ส์ 3 สายพันธุ์มฤตยู กำเนิดใหม่พันธุ์นรก และ ร่วมแสดงใน ซีเอสไอ: ไมแอมี ปี 3 (2004) ซึ่งผลงานที่ทำให้เขาโด่งดังจนเป็นที่รู้จักอย่างกว้างขวางในวงการละครโทรทัศน์คือการรับบท "ทีโอดอร์ แบ็กเวลล์" หรือ "ที-แบ็ก" นักโทษอาชญากรโรคจิต ผู้มีความฉลาดแกมโกง และมีพฤติกรรมรุนแรง ซึ่งเป็นหนึ่งในตัวละครหลักในเรื่อง แผนลับแหกคุกนรก ทั้ง 5 ซีซั่น โดยจากบทบาทดังกล่าวทำให้เขาถูกเสนอชื่อเข้าชิงรางวัลแซทเทลไลต์ อวอร์ด สาขานักแสดงสมทบชายยอดเยี่ยม ก่อนจะได้แสดงในภาพยนตร์ที่ประสบความสำเร็จทางรายได้อย่างสูงเรื่อง ฮิตแมน (2007), ทรานส์พอร์เตอร์ 3 เพชฌฆาต สัญชาติเทอร์โบ และ วันพิฆาตสะกดโลก (2008) จากนั้นเขาได้รับบท "แซมมวล ซัลลิแวน" วายร้ายที่เป็นตัวละครหลักในละครชุดเรื่อง ฮีโรส์ ซีซัน 4 (2009–2010)

ในปี 2012 เขาแสดงในภาพยนตร์ที่เผยแพร่ทางช่องเนชั่นแนลจีโอกราฟิกเรื่อง เจอโรนีโม รหัสรบโลกสะท้าน และปีต่อมาเขายังได้ร่วมแสดงในภาพยนตร์เรื่อง อาร์.ไอ.พี.ดี.หน่วยพิฆาตสยบวิญญาณ ก่อนที่จะได้ร่วมแสดงใน เกมล่าเกม:ม็อกกิ้งเจย์ ภาค 1 และ 2 ในบท "อันโตนิอุส" 

โดยนอกจากผลงานการแสดงแล้วเขายังมีผลงานการพากย์เสียงตัวละครในภาพยนตร์แอนิเมชันของวอลต์ ดิสนีย์เรื่อง คนค่อมแห่งนอเทรอดาม (1996) โดยพากย์เสียงเป็น ทหารของโกลด ฟร็อลโล และพากย์เสียงตัวละครใน เรื่องจริงของหนูน้อยหมวกแดง
# ฮาทาชิ โนะ มอร์นิงมูซูเมะ
ฮาทาชิ โนะ มอร์นิงมูซูเมะ  เป็นมินิอัลบั้มชุดที่ 2 ของมอร์นิงมูซูเมะ ภายใต้ชื่อ "มอร์นิงมูซูเมะ ทเวนทิเอ็ธ" เพื่อเป็นการครบรอบ 20 ปีของการก่อตั้งวง วางจำหน่ายวันที่ 7 กุมภาพันธ์ พ.ศ. 2561

โดยวางจำหน่ายในรูปแบบซีดีปกติและรูปแบบซีดีกับดีวีดีลิมิเต็ด

 สมาชิก 
 มอร์นิงมูซูเมะ ทเวนทิเอ็ธ 
 รุ่นที่ 1 
 ยูโกะ นากาซาวะ
 อายะ อิชิงูโระ
 คาโอริ อีดะ
 นัตสึมิ อาเบะ
 อาซูกะ ฟูกูดะ
 รุ่นที่ 9 
 มิซูกิ ฟูกูมูระ
 เอรินะ อิกูตะ
 รุ่นที่ 10 
 ฮารูนะ อีกูโบะ
 อายูมิ อิชิดะ
 มาซากิ ซาโต
 รุ่นที่ 11 
 ซากูระ โอดะ
 รุ่นที่ 12 
 ฮารูนะ โองาตะ
 มิกิ โนนากะ
 มาเรีย มากิโนะ
 อากาเนะ ฮากะ
 รุ่นที่ 13 
 คาเอเดะ คากะ
 เรนะ โยโกยามะ
 รุ่นที่ 14 
 ชิซากิ โมริโตะ

 อดีตสมาชิกของมอร์นิงมูซูเมะ 
รุ่นที่ 2
 มาริ ยางูจิ (เพลงที่ 2)
รุ่นที่ 4
 ฮิโตมิ โยชิซาวะ (เพลงที่ 2)
 โนโซมิ สึจิ (ดีวีดี เพลงที่ 10)
รุ่นที่ 5
 ไอ ทากาฮาชิ (เพลงที่ 2; ดีวีดี เพลง 6 และ 7)
 ริสะ นีงากิ (เพลงที่ 2)
รุ่นที่ 6
 มิกิ ฟูจิโมโตะ (เพลงที่ 2)
 ซายูมิ มิจิชิเงะ (เพลงที่ 2; ดีวีดี เพลงที่ 6, 7 และ 9)
 เรนะ ทานากะ (ดีวีดี เพลงที่ 6 และ 7)
รุ่นที่ 10
 ฮารุกะ คูโด (เพลงที่ 7 และ 8; ดีวีดี เพลงที่ 6, 7, 10, 12 และ 13)

 รายชื่อเพลง 

 อันดับและยอดการจำหน่าย 
ชาร์ตอันดับอันดับประจำสัปดาห์ยอดจำหน่ายสัปดาห์แรกญี่ปุ่น (โอริคอน)147,607ญี่ปุ่น (บิลบอร์ดเจแปน)149,326
# หอส่งสัญญาณโทรทัศน์เคียฟ
หอส่งสัญญาณโทรทัศน์เคียฟ  หรือ หอส่งสัญญาณโทรทัศน์  เป็นหอส่งสัญญาณโทรทัศน์ทรงแลตทิซ ความสูง  ในเคียฟ ประเทศยูเครน และเป็นสิ่งก่อสร้างที่สูงที่สุดในประเทศ หอคอยใช้เพื่อการส่งสัญญาณวิทยุและโทรทัศน์ และไม่เปิดให้สาธารณชนเข้าเยี่ยมชมหรือขึ้นหอคอย หอคอยเคยเป็นหอคอยเหล็กเดี่ยวที่สูงที่สุดในโลก จนกระทั่งในปี 2012 ถูกทำลายสถิติโดยโตเกียวสกายทรีในประเทศญี่ปุ่น

หอคอยเริ่มก่อสร้างในปี 1968 แล้วเสร็จในปี 1973 มูลค่าก่อสร้าง 12 ล้านดอลล่าร์สหรัฐ หอคอยมีความพิเศษโดดเด่นที่โครงสร้างของหอไม่ใช้ตัวยึดเชิงกล (mechanical fastener) เช่นหมุดย้ำ (rivet) แต่ทุกมุม ท่อ และโครงสร้างของหอนั้นยึดเข้าด้วยกันด้วยการเชื่อมโลหะทั้งหมด หอคอยนี้ถือเป็นหอคอยแรกในโลกที่โครงสร้างสร้างขึ้นโดยใช้การเชื่อมโลหะเข้ากันทั้งหมด

แรกเริ่ม หอคอยนี้ออกแบบมาเพื่อสร้างในมอสโกซึ่งในเวลานั้นเป็นเมืองหลวงของสหภาพโซเวียต แต่ทางการมอสโกขอหอคอยที่ดูทึบตันกว่านี้ และหอคอยดังที่ทางการร้องขอก็ได้สร้างขึ้นในที่สุด ซึ่งก็คือหอคอยออสตันคีโน ต่อมาเมื่อเคียฟต้องการมีหอส่งสัญญาณของตนเองจึงมีการพิจารณาโครงการหอคอยนี้ใหม่อีกครั้ง ทางการโซเวียตมีคำสั่งให้ลดความสูงของหอคอยใหม่ในเคียฟนี้ลง 30% เพื่อที่จะได้ไม่สูงเท่าหอคอยในมอสโกВ. Стах, "Викрадачі спокою наших осель", Україна Молода, #191, 14.10.2005 (in Ukrainian)І. Мащенко, "Гулівери земних споруд", Zerkalo Nedeli, #16 (340) 21-27.04.2001 (in Ukrainian)  หอคอยสร้างขึ้นบนพื้นที่ที่อดีตคือสุสานชาวยิวในลูเกียนิวกาหลังสุสานปิดตัวอย่างเป็นทางการในปี 1966 และได้มีการจัดแจงให้ญาติมาจัดการย้ายศพในสุสานไปฝังที่สุสานอื่น แต่ศพจำนวนมากไม่ได้ถูกย้ายออกเนื่องจากมีชาวยิวในเคียฟจำนวนมากที่เสียชีวิตไปในการสังหารหมู่ที่บาบึนยาร์ สำหรับศพที่ไม่ได้ย้ายออก ได้ใช้การทุบป้ายหลุมศพออกแทน

ในวันที่ 1 มีนาคม 2022 หอคอยถูกโจมตีด้วยขีปนาวุธจากกองทัพรัสเซียซึ่งพยายามเข้ารุกเคียฟระหว่างการรุกรานยูเครนโดยรัสเซีย ส่งผลให้มีผู้เสียชีวิตจากการโจมตีหอคอยห้าราย อันตอน แฮรัชแชนกอ ที่ปรึกษารัฐยูเครน ระบุว่าเป็นความพยายามของกองทัพรัสเซียที่จะรบกวนการส่งสัญญาณสื่อสาร สำนักข่าว เดอะเคียฟอินดิเพนเดนต์ ระบุว่าช่องโทรทัศน์ยูเครนถูกตัดการเผยแพร่จากการโจมตีครั้งนี้ รัฐมนตรีการต่างประเทศยูเครนประณามการโจมตีครั้งนี้ว่าป่าเถื่อน เนื่องจากหอคอยตั้งอยู่ติดกันกับอนุสรณ์สถานผู้เสียชีวิตจากการฆ่าล้างเผ่าพันธุ์บาบึนยาร์
# สำนักงานจัดการทรัพย์สิน จุฬาลงกรณ์มหาวิทยาลัย
สำนักงานจัดการทรัพย์สิน จุฬาลงกรณ์มหาวิทยาลัย (อักษรย่อ: PMCU) เป็นแผนกธุรการของจุฬาลงกรณ์มหาวิทยาลัย ซึ่งรับผิดชอบในการบริหารพอร์ตอสังหาริมทรัพย์ โดยรวมถึงพื้นที่ในใจกลางกรุงเทพฯ ที่พระบาทสมเด็จพระมงกุฎเกล้าเจ้าอยู่หัวผู้ก่อตั้ง ทรงจัดสรรพระราชทาน ทั้งนี้ สำนักงานจัดการทรัพย์สิน จุฬาลงกรณ์มหาวิทยาลัย บริหารจัดการย่านชุมชนและพื้นที่การค้า เช่น สยามสแควร์ ย่านสามย่าน และสวนหลวง (ถนนบรรทัดทอง) ตลอดจนที่ดินให้เช่าแก่ห้างสรรพสินค้าและการพัฒนาเชิงพาณิชย์ เช่น เอ็มบีเคเซ็นเตอร์, จัตุรัสจามจุรี และสามย่านมิตรทาวน์

 ประวัติ 
มหาวิทยาลัยเริ่มพัฒนาอสังหาริมทรัพย์เชิงพาณิชย์ใน พ.ศ. 2506 โดยมีสวนหลวงและย่านสามย่านรายรอบมหาวิทยาลัย ส่วนการพัฒนาสยามสแควร์เป็นพื้นที่ค้าปลีกเกิดขึ้นใน พ.ศ. 2507 ต้นเค้าของสำนักงานจัดการทรัพย์สิน จุฬาลงกรณ์มหาวิทยาลัย ได้รับการก่อตั้งในฐานะที่ทำการเมื่อ พ.ศ. 2511 และได้รับการจัดโครงสร้างใหม่เป็นหน่วยงานอิสระในการบริหารเมื่อ พ.ศ. 2516

ในคริสต์ทศวรรษ 2010 สำนักงานจัดการทรัพย์สิน จุฬาลงกรณ์มหาวิทยาลัย ได้ดำเนินการปรับปรุงพื้นที่สวนหลวงและสามย่านใหม่อย่างกว้างขวาง ทำให้เกิดการวิจารณ์เรื่องการแบ่งพื้นที่ โดยทำให้ย่านเก่าแก่และแหล่งวัฒนธรรมต้องเสียไป

 โครงการในความดูแลของสำนักงานฯ 
 ส่วนกลาง
 สยามสแควร์
 ลิโด้ คอนเน็กต์ (ในพื้นที่หมุด ซี)
 เซ็นเตอร์พ้อยท์ ออฟ สยามสแควร์ (ในพื้นที่หมุด ดี)
 สยามสแควร์วัน (หมุด อี)
 โรงแรมโนโวเทล แบงค็อก ออน สยามสแควร์ (ในพื้นที่หมุด เอฟ)
 อาคารสยามสเคป (หมุด เอช)
 อาคารสยามกิตติ์ (หมุด แอล)
 ศูนย์การค้าเซ็นทรัล สยามสแควร์ บริเวณพื้นที่หมุด เอ (ร่วมทุนกับเซ็นทรัลพัฒนา โดยบางส่วนเป็นพื้นที่เดิมของโรงภาพยนตร์สกาล่า, อยู่ระหว่างเตรียมการก่อสร้าง)
 สมาคมการค้าพลังสยาม (ร่วมกับเอ็มบีเคและสยามพิวรรธน์)
 จัตุรัสจามจุรี
 ย่านการค้าสวนหลวง–สามย่าน
 บล็อก 28
 บล็อก 34 (ศูนย์การแพทย์และสุขภาพ, อยู่ระหว่างการประมูลสิทธิ์บริหาร)
 ตลาดสามย่าน
 สวนหลวงสแควร์
 เรือนวิรัชมิตร (CU iHOUSE)
 อุทยาน 100 ปี จุฬาลงกรณ์มหาวิทยาลัย

 ส่วนภูมิภาค
 พระตำหนักดาราภิรมย์ (ร่วมกับสำนักบริหารศิลปวัฒนธรรม)
# เทิร์ด -เลิฟพาราไดซ์-
เทิร์ด -เลิฟพาราไดซ์-  เป็นอัลบั้มชุดที่ 3 ของมอร์นิงมูซูเมะ วางจำหน่ายวันที่ 23 มีนาคม พ.ศ. 2543

 รายชื่อเพลง 

 สมาชิก 
รุ่นที่ 1
 ยูโกะ นากาซาวะ
 อายะ อิชิงูโระ (ไม่มีชื่อในเครดิตอัลบั้ม)
 คาโอริ อีดะ
 นัตสึมิ อาเบะ
รุ่นที่ 2
 เค ยาซูดะ
 มาริ ยางูจิ
 ซายากะ อิจิอิ
รุ่นที่ 3
 มากิ โกโต
# โคอิโนะ แดนซ์ไซต์
โคอิโนะ แดนซ์ไซต์  เป็นเพลงซิงเกิลลำดับที่ 8 ของมอร์นิงมูซูเมะ วางจำหน่ายวันที่ 26 มกราคม พ.ศ. 2543

"โคอิโนะ แดนซ์ไซต์" เป็นที่มาที่ไปของประโยคคำว่า "เซ็กซีบีม!"(セクシービーム!) ซึ่งกลายเป็นวลีของสมาชิกรุ่นที่ 2 มาริ ยางูจิ

 รายชื่อเพลง 

 ซีดี 8 ซม. 
 โคอิโนะ แดนซ์ไซต์ – 4:29
 โคอิวะ ร็อกแอนด์โรล – 5:08
 โคอิโนะ แดนซ์ไซต์ (Instrumental) – 4:25

 แผ่นเสียง 
 โคอิโนะ แดนซ์ไซต์ (Original) – 4:29
 โคอิโนะ แดนซ์ไซต์ (Groove That Soul Remix) – 8:07
 โคอิโนะ แดนซ์ไซต์ (M.I.D KH-R Club Mix) – 5:38
 โคอิโนะ แดนซ์ไซต์ (Pandart Sasanoooha Remix) – 6:49

 ซีดี 12 ซม. 
 โคอิโนะ แดนซ์ไซต์
 โคอิวะ ร็อกแอนด์โรล
 โคอิโนะ แดนซ์ไซต์ (Instrumental)
 โคอิโนะ แดนซ์ไซต์ (Groove That Soul Remix)
 โคอิโนะ แดนซ์ไซต์ (M.I.D. KH-R Club Mix)

 สมาชิก 
รุ่นที่ 1
 ยูโกะ นากาซาวะ
 คาโอริ อีดะ
 นัตสึมิ อาเบะ
รุ่นที่ 2
 เค ยาซูดะ
 มาริ ยางูจิ
 ซายากะ อิจิอิ
รุ่นที่ 3
 มากิ โกโต
# เมื่อคุณพระมาตกหลุมรักฉัน
เมื่อคุณพระมาตกหลุมรักฉัน  เป็นละครโทรทัศน์ญี่ปุ่นจาก ฟูจิทีวี ในปี 2015 นำแสดงโดย ซาโตมิ อิชิฮาระ และ โทโมฮิซะ ยามาชิตะ ละครสร้างจากการ์ตูนมังงะเรื่อง From Five to Nine โดย มิกิ ไอฮาระ ออกอากาศตั้งแต่วันที่ 12 ตุลาคม พ.ศ. 2558 ถึง 14 ธันวาคม พ.ศ. 2558 มีทั้งหมด 10 ตอน ตอนแรกได้เรตติ้งผู้ชม 12.6% ใน ภูมิภาคคันโต

 เนื้อเรื่อง 
จุนโกะ ซากูระบะ (ซาโตมิ อิชิฮาระ) เป็นครูสอนภาษาอังกฤษอายุ 29 ปีที่ใฝ่ฝันจะทำงานในนิวยอร์ก อยู่มาวันหนึ่ง เธอเกิดเหตุที่น่าอับอาย จนทำให้เธอได้พบกับพระสงฆ์รูปงามระหว่างพิธีศพที่วัดแห่งหนึ่ง เธอหวังว่าจะไม่ได้พบกับเขาอีก ต่อมาเธอถูกครอบครัวหลอกและถูกบังคับให้ไปนัดดูตัว อีกฝ่ายไม่ใช่ใครอื่นนอกจากพระภิกษุรูปนั้น ทากาเนะ โฮชิกาวะ (โทโมฮิซะ ยามาชิตะ)

 นักแสดง 
 ซาโตมิ อิชิฮาระ รับบทเป็น จุนโกะ ซากูระบะ
 โทโมฮิซะ ยามาชิตะ รับบทเป็น ทากาเนะ โฮชิกาวะ
 ยูกิ ฟูรูกาวะ รับบทเป็น ซาโตชิ มิชิมะ
 อ้างอิง
# ดรีมมอร์นิงมูซูเมะ
ดรีมมอร์นิงมูซูเมะ  เป็นวงไอดอลหญิงที่มีอดีตสมาชิกของมอร์นิงมูซูเมะทั้ง 10 คน ก่อตั้งวงในปี พ.ศ. 2554

ในระหว่างการก่อตั้งวงนั้น โนโซมิ สึจิอดีตสมาชิกรุ่นที่ 4 ได้ถูกวางแผนให้เธอเป็นสมาชิกอีกคนของดรีมมอร์นิงมูซูเมะ แต่เธอได้ปฏิเสธไปโดยเหตุผลของเธอคือเธอต้องการใช้เวลาอยู่กับลูกของเธอ

 ประวัติ 
ดรีมมอร์นิงมูซูเมะได้เปิดตัวในเดือนเมษายน พ.ศ. 2554 ด้วยอัลบั้มโดริมูซุ1 ซึ่งอยู่ในอันดับที่ 10 ในชาร์ตอัลบั้มเพลงประจำสัปดาห์ของโอริคอน

วันที่ 24 กันยายน ดรีมมอร์นิงมูซูเมะได้เริ่มทัวร์คอนเสิร์ตทั่วประเทศเป็นครั้งแรก ถึงแม้ว่ามิกิ ฟูจิโมโตะจะไม่ได้ร่วมแสดงด้วยเนื่องจากลาพักคลอด

ต่อมา ดรีมมอร์นิงมูซูเมะได้ปล่อยผลงานเพลงซิงเกิลแรกที่มีชื่อว่า "ไชนิงบัตเตอร์ฟลาย" วางจำหน่ายเมื่อวันที่ 15 กุมภาพันธ์ พ.ศ. 2555 

 สมาชิก 
 ยูโกะ นากาซาวะ
 คาโอริ อีดะ
 นัตสึมิ อาเบะ
 เค ยาซูดะ
 มาริ ยางูจิ
 ริกะ อิชิกาวะ
 ฮิโตมิ โยชิซาวะ
 มาโกโตะ โองาวะ
 มิกิ ฟูจิโมโตะ
 โคฮารุ คูซูมิ

 ผลงาน 
 เพลงซิงเกิล 
 ไชนิงบัตเตอร์ฟลาย(シャイニングバタフライ) (วางจำหน่าย 15 กุมภาพันธ์ พ.ศ. 2555)

 อัลบั้มเพลง 
 โดริมูซุ(ドリムス。①) (วางจำหน่าย 20 เมษายน พ.ศ. 2554)
# แดร์ฌปรอม
แดร์ฌปรอม  หรือ กอสปรอม  หรือชื่อเต็มว่า อาคารอุตสาหกรรมแห่งรัฐ  เป็นหมู่อาคารสถาปัตยกรรมคอนสตรักติวิสต์ ตั้งอยู่ที่จัตุรัสเสรีภาพในเมืองคาร์กิว ประเทศยูเครน อาคารสร้างขึ้นในสมัยโซเวียตเมื่อปี 1928 และกลายมาเป็นตึกระฟ้าแห่งแรกของสหภาพโซเวียตด้วยความสูง 13 ชั้น

แดร์ฌปรอมถือเป็นชิ้นงานสำคัญหนึ่งของขบวนการสถาปัตยกรรมโลกที่เกิดขึ้นใหม่ในครึ่งแรกของศตวรรษที่ 20 ปัจจุบันอาคารได้รับการขึ้นทะเบียนในรายชื่อแหล่งมรดกโลกเบื้องต้นของยูเนสโก ลักษณะของอาคารซึ่งใช้คอนกรีตในการก่อสร้าง และระบบทางเดินเหนือศีรษะและหอแยก ๆ ที่เชื่อมต่อกันถือว่าล้ำสมัยมากในยุคนั้น เรย์เนอร์ แบนัม จัดให้อาคารนี้เป็นหนึ่งในหมุดหมายสำคัญในประวัติศาสตร์สถาปัตยกรรมของทศวรรษ 1920 ในงานเชียน Theory and Design in the First Machine Age ของเขา และเปรียบเทียบอาคารที่ใกล้เคียงที่สุดในระดับเดียวกันว่ามีเพียงเบาเฮาส์เด็สเซาและโรงงานฟัน แน็ลเลอ ในรอตเทอร์ดาม(Architectural Press 1972, p. 297).